CELEX: 62007TN0003
Language: da
Date: 2007-01-02 00:00:00
Title: Sag T-3/07: Sag anlagt den 2. januar 2007 — Spanien mod Kommissionen

10.3.2007   
            
            
               DA
            
            
               Den Europæiske Unions Tidende
            
            
               C 56/31
            
         Sag anlagt den 2. januar 2007 — Spanien mod Kommissionen
   (Sag T-3/07)
   (2007/C 56/62)
   Processprog: spansk
   Parter
   
      Sagsøger: Kongeriget Spanien (ved J. M. Rodríguez Cárcamo)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af beslutning K(2006) 5103, hvorved det besluttes at anvende finansielle korrektioner på fem projekter, som gennemføres i Andalusien.
               
                           —
                        
                        
                           Vurderingen af det første anbringende bør føre til delvis annullation af Kommissionens beslutning og nedbringe størrelsen af de finansielle korrektioner med 1 136 320 EUR.
                        
                     
                           —
                        
                        
                           Vurderingen af det andet anbringende bør føre til delvis annullation af den anfægtede beslutning og nedbringe størrelsen af de finansielle korrektioner med 267 746 EUR. Subsidiært nedbringes den på grund af en regnefejl med 90 186 EUR.
                        
                     
                           —
                        
                        
                           Vurderingen af det tredje anbringende bør føre til delvis annullation af den anfægtede beslutning og nedbringe størrelsen af de finansielle korrektioner med 76 369 EUR.
                        
                     
                           —
                        
                        
                           Vurderingen af det fjerde anbringende bør føre til delvis annullation af den anfægtede beslutning og nedbringe størrelsen af de finansielle korrektioner med 3 264 849 EUR.
                        
                     
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Den foreliggende sag er anlagt til prøvelse af Kommissionens beslutning K(2006) 5103 af 20. oktober 2006, hvorved støtten fra Samhørighedsfonden til fem projekter, som gennemføres i den selvstyrende region Andalusien, nedsættes, og som vedrører følgende:
   
               —
            
            
               N.2000. ES.16.C. PE.012 (Foranstaltninger til gennemførelse af affaldshåndtering i den selvstyrende region Andalusien).
            
         
               —
            
            
               N.2000. ES.16.C. PE.066 (Kloakerings- og rensningsforanstaltninger i Guadalquivir-bækkenet).
            
         
               —
            
            
               N.2000. ES.16.C.C. PE.004 (Kloakerings- og rensningsforanstaltninger i det sydlige Middelhavsområde: Fase 1).
            
         
               —
            
            
               N.2001. ES-16.C. PE.025 (Udvidelse af behandlingsanlæg til fast byaffald i den selvstyrende region Andalusien — 2001).
            
         
               —
            
            
               N.2000. ES.16.C. PE.138 (Foranstaltninger til gennemførelse af affaldshåndtering i den selvstyrende region Andalusien).
            
         Kommissionen har i den anfægtede beslutning, hvis fokus vedrørte undersøgelsen af projekt 012, foretaget en korrektion på 4 745 284 EUR, på grundlag af en række betragtninger vedrørende tilstrækkeligheden af kontrollen i relation til støtteberettigelsen af udgifterne og opfyldelsen af visse udbudsregler (direkte tildeling af to aftaler, anvendelse af erfaring som tildelingskriterium samt påståede ulovligheder i offentliggørelsen af visse aftaler).
   Den sagsøgende medlemsstat har gjort følgende gældende:
   
               —
            
            
               Tilsidesættelse af princippet om beskyttelse af den berettigede forventning, retssikkerhedsprincippet samt proportionalitetsprincippet, i relation til støtteberettigelsen af visse udgifter, for så vidt som den anfægtede foranstaltning blev truffet, selv om den anmodede forlængelse af fristen med henblik på at udtage de udgifter, der ikke er støtteberettigede, og at erstatte disse med andre, støtteberettigede udgifter, endnu ikke var udløbet.
            
         
               —
            
            
               Ukorrekt fortolkning af artikel 11, stk. 3, litra b) og e), i direktiv 92/50/EØF (1), vedrørende de påståede ulovligheder, der er konstateret i forbindelse med den direkte tildeling af to tjenesteydelsesaftaler. Inden for dette anbringende har den sagsøgende medlemsstat subsidiært ligeledes påberåbt sig en regnefejl.
            
         
               —
            
            
               Tilsidesættelse af direktiverne om udbud af offentlige kontrakter for så vidt angår medtagelsen af »erfaringskriteriet« blandt tildelingskriterierne. Den sagsøgende medlemsstat har i denne forbindelse gjort gældende, at dette kriterium, selv om det ikke udtrykkeligt er omfattet af den gældende ordning, er tilladeligt i henhold til Fællesskabets retsinstansers praksis, og at anvendelsen af dette kriterium aldrig vil kunne udgøre en grov og åbenbar tilsidesættelse af fællesskabsretten, men under alle omstændigheder svarer til en undskyldelig retlig fejl, på grund af bestemmelsens manglende klarhed.
            
         
               —
            
            
               Der foreligger ikke en grov og åbenbar — og derfor en tilstrækkelig kvalificeret — tilsidesættelse af fællesskabsretten i de uregelmæssigheder, der er afledt af den manglende offentliggørelse af visse aftaler.
            
         
      (1)  Rådets direktiv 92/50/EØF af 18.6.1992 om samordning af fremgangsmåderne ved indgåelse af offentlige tjenesteydelsesaftaler (EFT L 209 af 24.7.1992, s. 1).